6. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 655 της 21 Ιουλ./3 Αυγ. 1950 Περί διαγραφής των εις βάρος των εις αποξηρανθείσας εκτάσεις αποκατασταθέντων κληρούχων βεβαιωθεισών προσωρινών δόσεων των γεωργικών ετών 1947-48, 1948-49 και 1949-50. Λαβόν υπ’ όψιν την υπ’ αριθ. 115295/19133/ 6.7.50 εισήγησιν του επί της Γεωργίας Υπουργού. Αποφασίζει 1.Διαγράφει τας εις βάρος των εις τας αποξηρανθείσας εν Μακεδονία εκτάσεις αποκατασταθέντων κληρούχων βεβαιωθείσας δυνάμει του άρθρ. 105 του Κώδ. Α.Ν. 2556/41 προσωρινάς δόσεις δια τα γεωργικά έτη 1947-48, 1948-49 και 1949-50. 2.Εξουσιοδοτεί τον επί της Γεωργίας Υπουργόν όπως εις προσεχή συνεδρίασιν εισηγηθή την μείωσιν του κατά στρέμμα γεωμόρου (προσωρινής δόσεως) ούτινος η καταβολή άρξηται από του προσεχούς γεωργικού έτους 1950-51 και μετέπειτα. 